İcazə verin, 2009-cu il üzrə fəaliyyətimlə bağlı məruzəni diqqətinizə çatdırım. Məruzənin mətni sizə paylanıb, in-anıram ki, siz onunla tanış olmusunuz. 2009-cu ildə sürətli iqtisadi və sosial inkişaf və insan hüquqlarının etibarlı təmin olunması sahəsində müsbət nəticələr əldə olunmuşdur. Vətəndaş cəmiyyəti təsisatları da cəlb edilməklə tərtib ol-unmuş və ölkə Prezidentinin sərəncamı ilə təsdiq edilmiş “Azərbaycan Respublikasında insan hüquqları üzrə Milli Fəaliyyət Planı”, “Azərbaycan Respublikası regionlarının 2009–2013-cü illərdə sosial-iqtisadi inkişafı Dövlət Proqramı”, “2008–2015-ci illərdə Azərbaycan Respublikasında yoxsulluğun azaldılması və davamlı inkişaf Dövlət Proqramı” üzrə tədbirlərinin icrası, habelə Bakı şəhərinin 2009-cu ildə İslam Mədəniyyətinin Paytaxtı elan edilməsi yeni inkişaf mərhələsinə qədəm qoymuş ölkəmizin həyatında mühüm dönüş nöqtələri olmuşdur.